Rosanna Arquette

**Rosanna Lisa Arquette** (født 1959) er en amerikansk skuespiller, filmregissør og filmprodusent. 

## Biografi
### Tidlig liv
Arquette ble født i New York, hennes foreldre var skuespillerne Lewis Arquette og Brenda Denaut. Hennes farfar var skuespiller og komiker Cliff Arquette. Hun er søsteren til Patricia, David, Richmond og Alexis Arquette, som også er skuespillere. 

I 1963 flyttet Arquettes familie til Chicago, der faren var manager for et teater i flere år. Da Rosanna var 11 år gammel flyttet foreldrene hennes til en kommune i Front Royal i Virginia. Arquette gjorde det ikke spesielt bra på skolen, og i 1974 haiket hun tvers over landet sammen med tre eldre tenåringer, for til slutt å ende i San Francisco. I San Francisco arbeidet hun på diverse opplevelsesparker før hun fikk sin profesjonelle teaterdebut den 27. mai 1977, da hun hadde en rolle i Story Theatre-musikalen *Ovid's The Metamorphoses* på Melrose Place i Los Angeles.

### Karriere
I Hollywood fikk hun sine første roller som tenåringer med problemer. Noen få år senere fikk hun mer modne roller. I tillegg til kinofilmer har Arquette opptrådt i TV-filmer. I 1982 mottok hun en nominasjon til en Emmy-pris for TV-filmen *The Executioner's Song*. Senere har hun spilt i flere kinofilmer og TV-filmer, og hun har arbeidet med noen av de mest anerkjente filmregissørene over de siste 20 årene.

Arquettes første hovedrolle var i John Sayles' *[[Baby It's You (film)|Baby It's You]]*, en kritikerrost film som hadde få besøkende i kinosalene. Hun var også med i filmene *[[Jakten på Susan]]*, *[[Natt på Manhattan]]* og *[[Spill med døden]]*.

I 1989 fikk hun tilbud fra Martin Scorsese om en rolle i *[[New York Stories]]*. Siden den gang har Arquette opptrådt, med få unntak, i en eller flere filmer hvert år, og enkelte av dem er møtt med stor interesse og gode kritikker, slik som *[[Pulp Fiction]]* og David Cronenberg-filmen *[[Crash (1996)|Crash]]*. 

I 1990 opptrådte Arquette naken i Playboys septembernummer, selv om hun hverken visste om bildene eller hadde godkjent dem.

Arquette er mest kjent for sin karriere som skuespiller, men i løpet av de siste årene har hun også utvidet til regi. Nylige filmer som hun har regissert inkluderer dokumentarene *Searching for Debra Winger* (2002) og *All We Are Saying* (2005), i begge filmene arbeidet hun både som produsent og regissør

### Privatliv
Arquette giftet seg da hun var 19 år gammel med regissør og komponist Tony Greco. De to tok ut skilsmisse i oktober 1980. I 1986 giftet hun seg med komponist James Newton Howard, men også dette ekteskapet endte i skilsmisse. En periode var hun samboer med Peter Gabriel.

I 1993 giftet hun seg med restauranteier Jon Sidel. Ett år senere fødte hun en datter, Zoe Blue Sidel. Arquette arbeidet i denne perioden intensivt, og var sjelden hjemme, noe som igjen førte paret til skilsmisse.

I det siste har Arquette gått ut og reklamert for oppmerksomhet rundt brystkreftsaken, mens hun fortsatt arbeider som skuespiller og regissør. I filmen *Searching For Debra Winger* intervjuet hun flere kjente skuespillerinner (for det meste mellom 30 og 60 år gamle) for å finne ut om det var praktisk mulig for en arbeidende skuespillerinne å samtidig ha en familie.

## Filmografi

* *[[American Pie Presents: The Book of Love]]* (2009)
* *[[What About Brian]]* (2006)
* *All We Are Saying* (2005) (som regissør og produsent)
* *Searching For Debra Winger* (2002) (som regissør og produsent)
* *[[Diary of a Sex Addict]]* (2001) 
* *[[Good Advice (film)|Good Advice]]* (2001) 
* *[[Big Bad Love]]* (2001)
* *[[Joe Dirt]]* (2001)
* *[[Things Behind the Sun]]* (2001)
* *[[Too Much Flesh]]* (2000)
* *[[The Whole Nine Yards|Full pakke]]* (orig. *The Whole Nine Yards*) (2000) 
* *Interview with a Dead Man* (1999)
* *Pigeonholed* (1999)
* *Palmer's Pick Up* (1999) 
* *Sugar Town* (1999)
* *Homeslice* (1998)
* *Fait Accompli* (1998)
* *[[I'm Losing You (film)|I'm Losing You]]* (1998)
* *[[Hell's Kitchen (1998)|Hell's Kitchen]]* (1998)
* *[[Floating Away]]* (1998)
* *Hope Floats* (1998) 
* *[[Buffalo '66]]* (1998)
* *Gun* (1997) 
* *Do Me a Favor* (1997)
* *[[Deceiver (film)|Deceiver]]* (1997)
* *Gone Fishin* (1997)
* *Vive le cinéma!* (1996)
* *White Lies* (1996) 
* *[[Crash (1996)|Crash]]* (1996)
* *Search and Destroy* (1995)
* *[[Pulp Fiction]]* (1994) 
* *[[Intet sted å flykte]]* (orig. *Nowhere to Run*) (1993)
* *[[Fathers & Sons (1992)|Fathers & Sons]]* (1992)
* *[[Flukt fra virkeligheten]]* (orig. *Radio Flyer*) (1992)
* *The Linguini Incident* (1991)
* *Flight of the Intruder* (1991)
* *Almost aka. Wendy Cracked a Walnut* (1990)
* *Sweet Revenge* (1990)
* *[[Svart regnbue]]* (orig. *Black Rainbow*) (1989)
* *[[New York Stories]]* (1989) 
* *[[Det store blå]]* (orig. *The Big Blue*) (1988)
* *[[Amazon Women on the Moon]]* (1987)
* *[[Ingen knekker Cassie]]* (orig. *Nobody's Fool*) (1986)
* *[[Spill med døden]]* (orig. *8 Million Ways to Die*) (1986)
* *[[Natt på Manhattan]]* (orig. *After Hours*) (1985)
* *[[Silverado]]* (1985)
* *[[Jakten på Susan]]* (orig. *Desperately Seeking Susan*) (1985)
* *The Aviator* (1985) 
* *[[Verdens sprøeste fengsel]]* (orig. *Off the Wall*) (1983)
* *Baby It's You* (1983) 
* *[[S.O.B.]]* (1981) 
* *Gorp* (1980)
* *More American Graffiti* (1979)

## Referanser


## Eksterne lenker
* 
*